text: Mor og barn dræbt ved voldsomt sammenstød
  27 februar 2010 kl. 18.00
  En kvinde og et barn blev lørdag eftermiddag dræbt ved et voldsomt frontalt sammenstød med en gylle-transport ved Bommerlund nord for Padborg.
  Kvinden og barnet kom kørende i en personbil, der pludselig kom over i modsatte kørebane og ramte frontalt en modkørende traktor med gyllevogn.
  Kvinden og barnet var dræbt på stedet. Lørdag aften havde vagtchefen ved Syd- og Sønderjyllands politi ikke fået fastslået de dræbtes identitet.
  